Mir hän mit ihne d Wasserfläsche teilt, wo mir drbi ka hän und sie hän uns spöter uf dr Reis vo ihrne grillt Maiskolbe und ihrer Milch ahbote. Dr Ersatzbus isch nach öppe 1,5 Stund cho, är isch zwar nid vill  besser dra gsi vom Zuestand här (dh.d Ahzeige vo wäge Benzin oder Tempo hän nid funktioniert und über all hän Kabel usegluegt und so, Türe hesch nur mit gröschter Müeh oder vo usse ufkriegt, s hett klapperet und gschüttlet und d Hügel simr nur im Schritttempo uffecho. Rwanda - Land of a thousand Hills. Mir sin also sehr langsam unterwägs gsi.)